Выкарыстанне ЭВМ значна пераразмеркавала занятасць у многіх сферах эканомікі і выклікала да жыцця новыя прафесіі і новыя тэхнічныя прылады. Стала развівацца робататэхніка, прынцып работы якой закладзены ў праграмах, што кіруюць механічнымі часткамі. З дзіцячых гадоў многія захапляюцца робатамі, але практычна не звязваюць факт іх стварэння з дасягненнямі ў галіне фізікі, матэматыкі, статыстыкі. У свядомасці людзей пераважае ідэя віртуознага кіравання ўжо гатовым аб’ектам.